Το σπίτι είναι πολύ πιο όμορφο από τις φωτογραφίες. Η τοποθεσία είναι φανταστική, μεσα στη φύση, μακρυά από θορύβους και κόσμο και όλη η περιοχή, την εποχή που πήγαμε, μύριζε θυμάρι και άλλα βότανα. Ο οικοδεσπότης μας έδωσε πολλές πληροφορίες για το που να πάμε και στις 15 ημέρες που μείναμε, πραγματικά είδαμε ό,τι καλύτερο είχε η περιχή της Καντάνου: βυζαντινές εκκλησίες, καταράκτες, πράσινο, πλατάνια και φυσικά υπέροχο φαγητό.
Το σπίτι είχε όλες τις ανέσεις, ήταν δροσερό από μόνο του ακόμη και στις πιο ζεστές μέρες και πραγματικά δε χρειάζεται ο κλιματισμός.
Το ψυγείο είχε φρέσκα αυγά όταν φτάσαμε, που μας τα ανανέωναν όποτε τελείωναν και στην κουζίνα υπήρχαν υλικά για πρωϊνό. Υπάρχει καφετιέρα nespresso, οπότε αρκεί να έχεις μαζί σου τις αγαπημένες σου κάψουλες και είσαι έτοιμος και από καφέ. Επίσης υπάρχουν μπαχαρικά και πολλά βότανα για τσάι.
Οι αυλές έχουν όλα τα απαραίτητα για να ξεκουραστείς, να φας και να απολαύσεις τη θέα και τη φύση μέσα στην ησυχία. Το κτημα είναι γεμάτο από οπωροφόρα δέντρα και κάθε τόσο θα βρίσκεις στην είσοδο φρούτα από τον ιδιοκτήτη, αν είναι η εποχή τους.
Στα 500m από το σπίτι υπάρχουν οι καταράκτες των Στράτων, ρωτήστε πως μπορείτε να τους επισκεφτείτε.
Το σπίτι είναι ό,τι καλύτερο για ζευγάρια που θέλουν να απολαύσουν την ησυχία και τη φύση.
Ήταν από τις καλύτερες διακοπές, για πραγματική ξεκούραση και ηρεμία. Σίγουρα θα ξαναπάμε του χρόνου!